4.1 ลักษณะผลิตภัณฑ์

4.1.1 ลักษณะผลิตภัณฑ์แต่ละสายผลิตภัณฑ์

-   บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)

บริษัทดำเนินธุรกิจในด้านการลงทุนในบริษัทอื่น โดย ณ ปัจจุบัน บริษัทได้ลงทุนในบริษัทย่อย 4 บริษัท
ดังนี้

1.  บริษัท ระยองไวร์ อินดัสตรีส์ จำกัด (มหาชน)

2.  บริษัท เอื้อวิทยา จำกัด (มหาชน)

3.  บริษัท เอ็นเนซอล จำกัด

4.  บริษัท ซีอีเอ็น-ไอเอ็มซี จำกัด

โดยคณะกรรมการบริษัทและคณะกรรมการบริหารจะเป็นผู้กำหนดนโยบายด้านการดำเนินธุรกิจและให้อิสระแก่ผู้บริหารของบริษัทย่อยในการบริหารงานแบบเบ็ดเสร็จ

-   บริษัท ระยองไวร์ อินดัสตรีส์ จำกัด (มหาชน)

บริษัทย่อยดำเนินธุรกิจด้านผลิตและจำหน่ายผลิตภัณฑ์ลวดเหล็กแรงดึงสูง และลวดเชื่อมไฟฟ้า
โดยมีกำลังการผลิตรวม 36,000 ตันต่อปี ซึ่งสามารถแบ่งผลิตภัณฑ์ได้เป็น 3 ประเภท ดังนี้

1. ลวดเหล็กแรงดึงสูงชนิดเส้นเดี่ยว (Prestressed Concrete Wire หรือ PC-Wire)
มีขนาดเส้นผ่าศูนย์กลางตั้งแต่ 4, 5, 7 และ 9 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรม เลขที่ มอก. 95-2540
เป็นผลิตภัณฑ์ที่ใช้ในงานก่อสร้างที่เน้นความแข็งแรง ความทนทาน เพื่อรองรับน้ำหนัก
โดยนิยมนำไปใช้ในการผลิตเสาเข็ม เสาไฟฟ้า แผ่นพื้นสำเร็จรูป
และไม้หมอนคอนกรีตสำหรับรางรถไฟ มีกำลังการผลิตประมาณ 19,200 ตันต่อปี

2. ลวดเหล็กแรงดึงสูงชนิดตีเกลียว (7- Wire Prestressed Concrete Strand หรือ
PC-Strand) มีขนาดเส้นผ่าศูนย์กลาง 9.3, 9.5, 12.4, 12.7 และ 15.2 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 420-2540
เป็นผลิตภัณฑ์ที่ได้มาจากการนำลวดเหล็กแรงดึงสูงชนิดเส้นเดี่ยวมาตีเกลียวเข้าด้วยกัน
ทำให้สามารถรับแรงดึงได้มากขึ้น และนิยมนำไปใช้ในงานก่อสร้างขนาดใหญ่ อาทิ คานสะพาน
ทางยกระดับ เสาเข็มขนาดใหญ่ พื้นสำหรับอาคารขนาดใหญ่ และไซโล เป็นต้น มีกำลังการผลิต
14,400 ตันต่อปี

3. ลวดเชื่อมไฟฟ้า (Welding Wire) มีขนาดเส้นผ่าศูนย์กลาง 0.8, 0.9, 1.2 และ 1.6
มิลลิเมตร ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 597-2528 และมาตรฐาน
BV (Bureau Veritas) หรือเรียกกันว่า MIG WIRE เป็นผลิตภัณฑ์ที่ใช้ในอุตสาหกรรมเชื่อมโลหะ
เช่น อุตสาหกรรมประกอบรถยนต์และชิ้นส่วนรถยนต์ อู่ต่อเรือ ตู้คอนเทนเนอร์ ท่อสูบน้ำ ถังแก๊ส
รถไถนา หม้อแปลงไฟฟ้า และเฟอร์นิเจอร์ เป็นต้น มีกำลังการผลิต 2,400 ตันต่อปี

-   บริษัท เอื้อวิทยา จำกัด (มหาชน)

บริษัทย่อยดำเนินธุรกิจด้านผลิตและจำหน่ายโครงเหล็กชุบสังกะสีสำหรับเสาสายส่งไฟฟ้า แรงสูง
เสาโทรคมนาคม และโครงเหล็กสถานีไฟฟ้าย่อย และมีการให้บริการชุบสังกะสีให้แก่ลูกค้าทั่วไป
และ

จำหน่ายสินค้าอุปกรณ์ส่งกำลัง
ผลิตภัณฑ์ของบริษัทย่อยเป็นประเภทที่ผลิตและจำหน่ายตามความต้องการของลูกค้า
ผลิตภัณฑ์ของบริษัทย่อยมีดังนี้

1. โครงเหล็กเสาสายส่งไฟฟ้าแรงสูง เป็นเสาโครงเหล็กชุบสังกะสี
ผลิตตามความต้องการของลูกค้า
เพื่อใช้ในโครงการสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย
และการไฟฟ้าส่วนภูมิภาค เพื่อรองรับสายไฟฟ้าขนาดแรงดันไฟฟ้าตั้งแต่ 115 kV.- 500 kV.
จากโรงไฟฟ้าถึงสถานีไฟฟ้าย่อยก่อนที่จะส่งต่อไปถึงสถานที่ผู้ใช้งานในเขตชุมชน
โดยใช้เสาคอนกรีตต่อไป

2. โครงเหล็กเสาโทรคมนาคม เป็นเสาโครงเหล็กเพื่อรองรับอุปกรณ์สื่อสารในระบบโทรคมนาคม
มีความสูงตั้งแต่ 20 เมตร ถึงมากกว่า 100 เมตร ผลิตตามความต้องการของลูกค้า
ซึ่งจะกำหนดให้มีการออกแบบในรายละเอียด
และให้มีการทดลองประกอบก่อนที่จะผลิตเพื่อการส่งมอบโครงเหล็ก

3. เสาโครงเหล็กสถานีไฟฟ้าย่อยและโครงเหล็กทั่วไป
เป็นเสาโครงเหล็กที่รองรับอุปกรณ์ไฟฟ้าในสถานีไฟฟ้าย่อย เพื่อรองรับอุปกรณ์ไฟฟ้า เช่น
disconnecting switches, Lighting arrestors, capacitors และ ฯลฯ
และเป็นเสาขนาดเล็กไม่สูงมากนัก ในส่วนของโครงเหล็กทั่วไปก็เป็นโครงเหล็กที่ใช้ในกิจการต่างๆ
เช่น โครงหลังคาเหล็ก โครงเหล็กอาคารและโรงงาน โครงเหล็กป้ายโฆษณา ทางเดิน รั้ว ฯลฯ

4. การบริการชุบสังกะสี เป็นบริการให้ลูกค้าทั่วไปที่มีผลิตภัณฑ์โครงเหล็กของตนเอง
แต่ต้องการให้มีการชุบสังกะสี เพื่อให้ผลิตภัณฑ์คงทนต่อการเกิดสนิม ผลิตภัณฑ์ของลูกค้าดังกล่าวได้แก่
ตระแกรง ท่อเหล็ก รางรับสายไฟ ฯลฯ

5. การจัดจำหน่ายสินค้าอุตสาหกรรม ซึ่งได้แก่อุปกรณ์ส่งกำลังประเภท โซ่ เฟือง
มอเตอร์และเกียร์ต่างๆ
ผลิตภัณฑ์ส่งกำลังที่จัดจำหน่ายเป็นผลิตภัณฑ์ที่มีคุณภาพสูงนำเข้ามาจากต่างประเทศ

-   บริษัท เอ็นเนซอล จำกัด

บริษัทย่อย จัดตั้งขึ้นมาเพื่อดำเนินการธุรกิจทางด้านการบริหารจัดการพลังงานโดยเฉพาะ
ซึ่งมีความพร้อมที่จะนำเสนอโครงการ เป็นโรงไฟฟ้าประเภทผลิตร่วม หรือ
โรงไฟฟ้าประเภทผลิตไฟฟ้าร่วมกัน 2 วงจร เพื่อผลิตกระแสไฟฟ้าขนาดต่างๆ
ตั้งแต่ขนาดเล็กเพื่อใช้ในอาคารหรือโรงงานอุตสาหกรรม
ทั้งนี้สามารถนำเสนอโครงการทั้งในรูปแบบของผู้รับจ้างก่อสร้างแบบเบ็ดเสร็จ
(รวมงานออกแบบก่อสร้าง และดำเนินการ)
และรูปแบบของสัมปทานการผลิตและดำเนินการจนถึงการส่งมอบทรัพย์สิน เมื่อครบกำหนดสัมปทาน
โครงการแรกของบริษัทย่อยได้แก่ โครงการลงทุนผลิตและจำหน่ายกระแสไฟฟ้า
และพลังงานความร้อนแก่บริษัท เดอะ สยาม เซรามิค กรุ๊ป อินดัสทรี่ส์ จำกัด จังหวัดสระบุรี
และกำลังก่อสร้างเพิ่มเติมอีก 1 โครงการ คือ
โครงการลงทุนผลิตและจำหน่ายกระแสไฟฟ้าและพลังงานความร้อนให้แก่ บริษัท ไทย-เยอรมัน
เซรามิค อินดัสทรีส์ จำกัด (มหาชน)
ซึ่งจะสามารถเริ่มผลิตและจำหน่ายกระแสไฟฟ้าได้ในเดือนพฤศจิกายน 2554

-   บริษัท ซีอีเอ็น-ไอเอ็มซี จำกัด

บริษัทย่อย จัดตั้งขึ้นมาเพื่อดำเนินธุรกิจทางด้านรับเหมาก่อสร้าง ขุดเจาะอุโมงค์
โดยรับงานจากหน่วยงานราชการ รัฐวิสาหกิจ และเอกชน
ซึ่งงานที่รับในขณะนี้รับจากผู้รับเหมาโดยตรง (Main-Contractor) ผู้รับเหมาช่วง
(Sub-Contractor) หรือกิจการร่วมค้า (Joint Venture)
บริษัทย่อยสามารถรับงานก่อสร้างขุดเจาะอุโมงค์ วางท่อใต้ดินและงานดันท่อลอด
ซึ่งโครงการในปัจจุบันของบริษัทย่อย ได้แก่ งานก่อสร้างดันท่อลอดระบบรวบรวมและบำบัดน้ำเสีย
งานก่อสร้างดันท่อลอดบ่อพักและท่อร้อยสายไฟฟ้าใต้ดิน และงานก่อสร้างวางท่อประธาน
การประปานครหลวง เป็นต้น

4.2 การตลาดและภาวะการแข่งขัน

4.2.1 กลยุทธ์การตลาด

  บริษัท ระยองไวร์ อินดัสตรีส์ จำกัด (มหาชน)

1.  การดำเนินงานของบริษัทย่อยผ่านการรับรองระบบคุณภาพมาตรฐาน ISO 9001 : 2008
    จากบริษัท เอสจีเอส (ประเทศไทย) จำกัด และการจัดการสิ่งแวดล้อม ISO 14001 :
    2004 นอกจากนี้ ผลิตภัณฑ์ที่ผลิตโดยบริษัทย่อยผ่านการรับรองมาตรฐานผลิตภัณฑ์อุตสาหกรรม
    (มอก.) ของกระทรวงอุตสาหกรรม จึงให้ความมั่นใจด้านคุณภาพได้เป็นอย่างดี

2.  บริษัทย่อยสามารถตอบสนองความต้องการของลูกค้าได้ทันกับความต้องการ
    เนื่องจากเป็นผู้ผลิตและจำหน่ายผลิตภัณฑ์ที่มีความหลากหลายทั้งชนิดและขนาด
    โดยมีระบบควบคุมสินค้าคงคลังที่มี ประสิทธิภาพ
    ทำให้การจัดส่งผลิตภัณฑ์ได้รวดเร็วและตรงต่อเวลา

3.  บริษัทย่อยมีนโยบายการตั้งราคาใกล้เคียงกับคู่แข่ง เพื่อรักษาฐานลูกค้าเดิมและส่วนแบ่งตลาด

4.  บริษัทย่อยมีบริการหลังการขาย โดยการติดตามและดูแลผลิตภัณฑ์ที่ได้จำหน่ายไปแล้ว
    พร้อมให้บริการด้านการสอบเทียบเครื่องมือวัดต่างๆ
    ตลอดจนการสอบถามปัญหาการใช้ผลิตภัณฑ์และการบริการอย่างสม่ำเสมอ
    เพื่อนำมาปรับปรุงการทำงานให้ลูกค้าเกิดความพึงพอใจในคุณภาพของสินค้าและการบริการของบริษัทย่อยมากยิ่งขึ้น

5.  บริษัทเน้นการพัฒนาความรู้ของบุคลากรในบริษัทและบริษัทย่อย
    เพื่อเสริมสร้างความรู้และความเข้าใจในการบริหารงานและการทำงาน
    ส่งผลให้สามารถเพิ่มประสิทธิภาพในการกระบวนการผลิต และลดการสูญเสียจากการผลิต

บริษัท เอื้อวิทยา จำกัด (มหาชน)

1.  การดำเนินงานของบริษัทย่อยผ่านการรับรองระบบคุณภาพมาตรฐาน ISO 9001:2008
    จากบริษัท เอสจีเอส (ประเทศไทย) จำกัด และผลิตภัณฑ์ที่ผลิตซึ่งได้แก่
    โครงสร้างเหล็กเสาสายส่งไฟฟ้าแรงสูง โครงสร้างเหล็กเสาโทรคมนาคม
    และโครงสร้างเหล็กสถานีไฟฟ้าย่อย
    ก็เป็นผลิตภัณฑ์ที่ได้รับการขึ้นบัญชีผลิตภัณฑ์ที่ได้รับการจดทะเบียนจากสำนักงานมาตรฐานผลิตภัณฑ์
    อุตสาหกรรม ซึ่งเป็นผลให้ลูกค้ามีความมั่นใจในด้านคุณภาพเป็นอย่างดี

2.  บริษัทย่อยมีการพัฒนาปรับปรุงการบริหารการผลิต และติดตามดูแลผลิตภัณฑ์ที่ได้จำหน่ายไปแล้ว
    และติดตามปัญหาที่เกิดขึ้นเพื่อนำมาปรับปรุงตลอดเวลาเป็นผลให้ลูกค้ามีความพึงพอใจใน
    ด้านคุณภาพและด้านการบริหารหลังการซื้อขายเพิ่มมากขึ้นอย่างต่อเนื่อง

3.  บริษัทย่อย มีนโยบายการตั้งราคาใกล้เคียงกับคู่แข่งและให้ความสำคัญกับฐานลูกค้าเดิม
    เป็นผลให้บริษัทย่อยมีส่วนแบ่งการตลาดในสัดส่วนที่สูงตลอดมา

  บริษัท เอ็นเนซอล จำกัด

บริษัทย่อยดำเนินธุรกิจทางด้านบริหารจัดการพลังงาน
ซึ่งมีความพร้อมที่จะนำเสนอโครงการเป็นโรงไฟฟ้าประเภทผลิตร่วม หรือโรงไฟฟ้าประเภทผลิต
เพื่อผลิตกระแสไฟฟ้าขนาดต่างๆ ตั้งแต่ขนาดเล็กเพื่อใช้ในอาคาร หรือโรงงานอุตสาหกรรม
ซึ่งปัจจุบันบริษัทย่อยได้ดำเนินการดังกล่าวและมีประสบการณ์ในโครงการที่ได้ติดตั้งแล้วเสร็จมากว่า
4 ปี ได้พบทั้งปัญหาและอุปสรรคต่างๆ
จนได้นำมาปรับรูปแบบแนวทางความเป็นไปได้ของโครงการประเภทเดียวกัน
ซึ่งจะทำให้มีโอกาสขยายธุรกิจในลำดับต่อไป

  บริษัท ซีอีเอ็น-ไอเอ็มซี จำกัด

จุดเด่นของบริษัทย่อย บริษัทย่อยมีบุคลากรที่มีความสามารถและประสบการณ์
นอกจากนี้ยังมีเครื่องจักรและอุปกรณ์ที่มีประสิทธิภาพความสามารถพร้อมที่จะดำเนินงานในโครงการก่อสร้างขุดเจาะอุโมงค์ขนาดใหญ่ได้
บริษัทย่อยมีความสัมพันธ์ที่ดีกับลูกค้า และผู้รับเหมาช่วง ทำให้มีโอกาสได้งานโครงการใหม่ๆ
ของกลุ่มลูกค้ารายเดิมและรายใหม่ ทั้งงานของทางภาครัฐและเอกชน

จุดด้อยของบริษัทย่อย บริษัทย่อยเริ่มดำเนินการเป็นปีแรก
ซึ่งยังไม่สามารถเข้าร่วมประมูลงานจากการหน่วยงานภาครัฐได้โดยตรง
บริษัทย่อยจึงอาจต้องร่วมมือกับบริษัทที่สามารถเข้าร่วมประมูลงานได้โดยตรงกับทางหน่วยงานภาครัฐ

ด้านการตลาด ส่งเสริมสร้างศักยภาพของบริษัทย่อยโดยใช้การตลาดเชิงรุก
ใช้เครือข่ายของบริษัทย่อย สร้างความสัมพันธ์ที่ดีกับลูกค้า โดยมีความรับผิดชอบสูงต่อลูกค้า
มีการวางแผนงานที่ดี เพื่อส่งมอบงานที่มีคุณภาพและตรงตามระยะเวลาที่กำหนด

4.2.2 ประเภทลูกค้าและกลุ่มลูกค้าเป้าหมาย

บริษัท ระยองไวร์ อินดัสตรีส์ จำกัด (มหาชน)

บริษัทย่อยจำหน่ายผลิตภัณฑ์ทั้งหมดให้แก่ลูกค้าภายในประเทศ
ซึ่งสามารถแบ่งกลุ่มลูกค้าเป้าหมายออกเป็น 4 กลุ่ม คือ

1. กลุ่มบริษัทผู้ผลิตเสาเข็ม เสาไฟฟ้า แผ่นพื้นสำเร็จรูป และ คานสะพาน

 2. กลุ่มผู้รับเหมาก่อสร้าง และประมูลงานกับหน่วยงานราชการ

 3. หน่วยงานภาครัฐ และรัฐวิสาหกิจ เช่น การไฟฟ้านครหลวง และการไฟฟ้าส่วนภูมิภาค

 4. ผู้แทนจำหน่ายอุตสาหกรรมลวดเชื่อมโลหะต่างๆ

ทั้งนี้ บริษัทย่อยให้ความสำคัญกับลูกค้าที่ทำธุรกิจติดต่อกันมาเป็นเวลานาน และมีความสัมพันธ์ที่ดี
ต่อกันมาโดยตลอด ส่วนลูกค้าใหม่
บริษัทย่อยจะเน้นกลุ่มเป้าหมายไปยังลูกค้าที่มีความมั่นคงทางการเงินและมีศักยภาพในการดำเนินธุรกิจ

บริษัท เอื้อวิทยา จำกัด (มหาชน)

บริษัทย่อยจำหน่ายผลิตภัณฑ์เกือบทั้งหมดให้แก่ลูกค้าภายในประเทศ ตามกลุ่มลูกค้า ดังนี้

1.  กลุ่มผู้รับเหมาก่อสร้างจากต่างประเทศและในประเทศ ซึ่งรับงานจากหน่วยงานรัฐวิสาหกิจ

2.  หน่วยงานภาครัฐและรัฐวิสาหกิจ เช่น การไฟฟ้าฝ่ายผลิตแห่งประเทศไทย และการไฟฟ้า
    ส่วนภูมิภาค

3.  ลูกค้ารายย่อย
    ในส่วนของการขายสินค้าอุตสาหกรรมและการรับประกอบและติดตั้งโครงเหล็กทั่วไป

4.  การให้บริการรับชุบสังกะสี
    บริการรับชุบสังกะสีให้กับลูกค้าซึ่งเป็นเอกชนทั่วไปซึ่งผลิตภัณฑ์ของลูกค้ามีข้อกำหนดที่จะต้องชุบสังกะสี

5.  จำหน่ายผลิตภัณฑ์สินค้าอุตสาหกรรม เช่น โซ่ เฟือง มอเตอร์และเกียร์
    สำหรับใช้ในโรงงานอุตสาหกรรมทั่วไป
    ซึ่งผลิตภัณฑ์ที่บริษัทย่อยนำมาจำหน่ายให้เป็นสินค้านำเข้ามาจากต่างประเทศยี่ห้อ RENOLD และ
    ARNOLD ซึ่งมีชื่อเสียง และมีคุณภาพสูงเป็นที่ยอมรับกันทั่วไปในต่างประเทศ

บริษัท เอ็นเนซอล จำกัด

บริษัทย่อยจำหน่ายผลิตภัณฑ์เกือบทั้งหมดให้แก่ลูกค้าภายในประเทศ ตามกลุ่มลูกค้า ดังนี้

1.  กลุ่มโรงงานอุตสาหกรรมที่ใช้ก๊าซธรรมชาติเป็นเชื้อเพลิงในการผลิตลมร้อนและไอน้ำ
    โดยกลุ่มอุตสาหกรรมเหล่านี้จะสามารถลดต้นทุนการผลิตโดยการนำก๊าซธรรมชาติไปผลิตไฟฟ้าก่อนและนำลมร้อนและไอน้ำที่ได้จากการผลิตไฟฟ้ามาใช้ประโยชน์ในขบวนการผลิต

2.  กลุ่มโรงงานอุตสาหกรรมและอาคารควบคุมที่ต้องการปรับปรุงการใช้พลังงานภายในองค์กรของตนเองให้มีการประหยัดพลังงานอย่างมีประสิทธิภาพและช่วยอนุรักษ์พลังงานอย่างเป็นระบบ

บริษัท ซีอีเอ็น-ไอเอ็มซี จำกัด

กลุ่มลูกค้าของบริษัทย่อยแบ่งเป็นลูกค้าภาครัฐบาล และภาคเอกชน
กลุ่มลูกค้าเป้าหมายของบริษัทย่อยจะเป็นงานภาครัฐบาล รวมทั้งรัฐวิสาหกิจ
โดยเฉพาะงานที่ได้รับการสนับสนุนทางการเงินจากธนาคารเพื่อการพัฒนาเศรษฐกิจ เช่น
การไฟฟ้านครหลวง และการประปานครหลวง รวมทั้งส่วนภูมิภาค

3.  นโยบายราคา

บริษัท ระยองไวร์ อินดัสตรีส์ จำกัด (มหาชน) และบริษัท เอื้อวิทยา จำกัด (มหาชน)
ทั้งสองบริษัทมีนโยบายการตั้งราคา โดยใช้วิธีต้นทุนบวกส่วนเพิ่ม (Cost Plus Margin)
อย่างไรก็ตาม ในการกำหนดราคา ขั้นสุดท้าย
จะคำนึงถึงความต้องการในการบริโภคและสภาวะการแข่งขันภายในอุตสาหกรรมในแต่ละช่วง
เนื่องจากอุตสาหกรรมเหล็กเป็นอุตสาหกรรมที่มีความผันผวนตามวัฎจักรธุรกิจเป็นหลัก

บริษัท ซีอีเอ็น-ไอเอ็มซี จำกัด มีนโยบายในการเสนอราคาสำหรับโครงการก่อสร้าง
ขุดเจาะอุโมงค์ โดยบริษัทย่อยจะคำนวณต้นทุนโครงการและค่าใช้จ่ายต่างๆ
และกำหนดอัตรากำไรขั้นต้นบนพื้นฐานของเหตุผลตามประเภทของโครงการและสภาพการแข่งขัน

4.  การจัดจำหน่ายและช่องทางการจัดจำหน่าย

บริษัท ระยองไวร์ อินดัสตรีส์ จำกัด (มหาชน)

บริษัทย่อยจำหน่ายสินค้าทั้งหมดโดยตรงให้กับลูกค้าในแต่ละผลิตภัณฑ์ ดังนี้

(1) ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งออกเป็น 2 กลุ่ม คือ

-   ภาคเอกชน จำหน่ายให้กับ ผู้ผลิตเสาเข็มคอนกรีตอัดแรง เสาไฟฟ้า แผ่นพื้นสำเร็จรูป
    คานสะพาน และอื่นๆ ที่เกี่ยวข้องกับผลิตภัณฑ์คอนกรีตอัดแรงทุกประเภท
    คิดเป็นสัดส่วนประมาณร้อยละ 92-93 ของยอดขายลวดเหล็กแรงดึงสูง

-   ภาครัฐบาลและรัฐวิสาหกิจ โดยประมูลงานของการไฟฟ้านครหลวง และการไฟฟ้าส่วนภูมิภาค
    คิดเป็นสัดส่วนประมาณร้อยละ 7-8 ของยอดขายลวดเหล็กแรงดึงสูง

(2) ลวดเชื่อมไฟฟ้า

จำหน่ายตรงให้กับผู้แทนจำหน่ายสินค้าอุปกรณ์เชื่อมโลหะต่างๆ และผู้ใช้โดยตรง ในสัดส่วนร้อยละ
90 และร้อยละ 10 ตามลำดับ เนื่องจากเป็นผลิตภัณฑ์ที่ใช้ในการเชื่อมโลหะทุกชนิด ดังนั้น
จึงครอบคลุมในอุตสาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมประกอบรถยนต์
ชิ้นส่วนรถยนต์และ รถมอเตอร์ไซด์ และสาธารณูปโภคต่างๆ

บริษัท เอื้อวิทยา จำกัด (มหาชน)

  บริษัทย่อยมีการจำหน่ายและช่องทางในการจำหน่ายตามผลิตภัณฑ์ในแต่ละกลุ่มดังนี้

(1) เสาโครงเหล็กไฟฟ้าแรงสูง

-   จำหน่ายให้กับบริษัทเอกชนซึ่งเป็นผู้รับเหมาก่อสร้างโครงการก่อสร้างสายส่งไฟฟ้าแรงสูงให้กับการไฟฟ้าฝ่ายผลิตแห่งประเทศไทย
    และการไฟฟ้าส่วนภูมิภาค

-   จำหน่ายโดยตรงให้กับการไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค
    เมื่อมีการกำหนดให้มีการประมูลตรงกับผู้ผลิต

(2) เสาโครงเหล็กโทรคมนาคม

จำหน่ายให้กับบริษัทเอกชนซึ่งเป็นผู้รับเหมาก่อสร้างหลักให้กับบริษัทผู้ซื้อที่ได้รับสัมปทานให้ดำเนินการเครือข่ายระบบโทรคมนาคมจากการสื่อสารแห่งประเทศไทย
และองค์การโทรศัพท์แห่งประเทศไทย เช่น AIS UCOM DTAC TRUEMOVE

(3) เสาโครงเหล็กสถานีไฟฟ้าย่อย

จำหน่ายให้กับบริษัทเอกชนซึ่งเป็นผู้รับเหมาก่อสร้างสถานีไฟฟ้าย่อย ให้กับหน่วยงานรัฐวิสาหกิจ
หรือเอกชน

เนื่องจากบริษัทย่อยดำเนินการทำธุรกิจประเภทนี้อย่างต่อเนื่องมาเป็นระยะเวลายาวนานจึงมีฐานลูกค้า
ที่มั่นคงและมีความสัมพันธ์ที่ดีต่อกันโดยตลอด

(4) โครงเหล็กทั่วไป

จำหน่ายให้กับบริษัทเอกชนทั่วไป ซึ่งเป็นผู้รับเหมาติดตั้งงานโครงเหล็กหลังคา
โครงเหล็กอาคารหรือโรงงาน โครงเหล็กป้ายโฆษณา หรือโครงเหล็กรั้วและทางเดิน ฯลฯ

บริษัท เอ็นเนซอล จำกัด

บริษัทย่อยจำหน่ายกระแสไฟฟ้า
ลมร้อนและไอน้ำที่ผลิตได้ให้กับโรงงานอุตสาหกรรมที่บริษัทย่อยได้เข้าไปลงทุน
สำหรับกระแสไฟฟ้าส่วนที่เกินจากความต้องการของโรงงานบริษัทย่อยจะขายให้กับการไฟฟ้าส่วนภูมิภาค

บริษัท ซีอีเอ็น-ไอเอ็มซี จำกัด

บริษัทย่อยรับงานก่อสร้าง โดยบริษัทย่อยจะติดต่อกับผู้ว่าจ้างโดยตรง ทั้งโดยการยื่นประกวดราคา
และการเจรจาตกลง โดยบริษัทย่อยจะติดต่อซื้อเอกสารประกวดราคา
เพื่อคำนวณเสนอราคาตามหลักเกณฑ์ที่กำหนด
ในบางครั้งบริษัทย่อยอาจได้รับการติดต่อจากผู้ว่าจ้างหรือผู้ควบคุมงานเนื่องจากประสบการณ์ในการทำงาน
ที่ผ่านมาผลงานมีคุณภาพที่ผู้ว่าจ้างไว้วางใจให้บริษัทย่อยเสนอบริการเพิ่มขึ้น

4.2.5 ภาวะอุตสาหกรรมและการแข่งขัน

โครงสร้างอุตสาหกรรมของบริษัท ระยองไวร์ อินดัสตรีส์ จำกัด (มหาชน)

อุตสาหกรรมลวดเหล็กแรงดึงสูง

อุตสาหกรรมลวดเหล็กแรงดึงสูงเป็นส่วนหนึ่งของภาคอุตสาหกรรมวัสดุก่อสร้าง
ซึ่งจากวิวัฒนาการของการก่อสร้างสมัยใหม่ในงานก่อสร้างอาคารขนาดใหญ่
และงานก่อสร้างระบบสาธารณูปโภค เช่น การก่อสร้างทางยกระดับ ทางด่วน สะพาน
และการขยายสายส่งไฟฟ้า เป็นต้น รวมทั้งการขยายตัวอย่างต่อเนื่องของเศรษฐกิจและอุตสาหกรรม
ทำให้ลวดเหล็กแรงดึงสูงกลายเป็นวัสดุก่อสร้างที่มีความสำคัญและเป็นที่ต้องการมากขึ้น
สำหรับใช้เป็นวัสดุในงานก่อสร้างที่เน้นความแข็งแรง ทนทาน เพื่อรองรับน้ำหนักแบบ
Pre-tensioned และ
Post-tensionedเนื่องจากจะช่วยประหยัดเวลาและแรงงานในการก่อสร้าง ทั้งนี้
ลวดเหล็กแรงดึงสูงชนิดเส้นเดี่ยวมีการใช้มากในการผลิตเสาเข็มคอนกรีตอัดแรง เสาไฟฟ้า
แผ่นพื้นสำเร็จรูป และไม้หมอนคอนกรีตสำหรับรางรถไฟ ส่วนลวดเหล็กแรงดึงสูงชนิดตีเกลียว
ซึ่งสามารถรับแรงดึงได้มากกว่าลวดเหล็กแรงดึงสูงชนิดเส้นเดี่ยว
นิยมนำไปใช้ในการทำเสาเข็มคอนกรีตขนาดใหญ่ พื้นอาคาร ไซโล สะพาน ทางด่วน ทางยกระดับ
และการก่อสร้างอาคารขนาดใหญ่ เป็นต้น ซึ่งความต้องการใช้ P.C. Wire และ P.C. Strand
จะเปลี่ยนแปลงไปตามภาวะการก่อสร้างของทั้งภาครัฐบาลและเอกชน
ในโครงการก่อสร้างอสังหาริมทรัพย์ และสาธารณูปโภค

ในปี 2553 ผู้ผลิตลวดเหล็กแรงดึงสูงในประเทศมีทั้งหมด 10 ราย
โดยบริษัทย่อยมีส่วนแบ่งการตลาดร้อยละ 15 จัดอยู่ในอันดับที่ 4 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   การเปลี่ยนแปลงราคาวัตถุดิบซึ่งมีแนวโน้มสูงขึ้นอย่างมากตามภาวะตลาดโลก
    จึงมีผลกระทบโดยตรงต่อต้นทุนสินค้าของบริษัทย่อย และการกำหนดราคาขาย ซึ่งในปี 2553
    ปัจจัยด้านราคาวัตถุดิบนี้ถือได้ว่าเป็นปัจจัยที่มีกระทบเป็นอันดับต้นๆ
    เนื่องจากความผันผวนของราคา
    โดยเฉพาะช่วงครึ่งปีหลังราคาวัตถุดิบมีการปรับราคาขึ้นอย่างต่อเนื่อง และตั้งแต่ไตรมาสที่ 4
    ราคาอยู่ในสภาวะทรงตัว และมีแนวโน้มสูงขึ้น

-   คู่แข่งรายใหม่ เนื่องจากการลงทุนผลิตลวดเหล็กแรงดึงสูงต้องใช้เงินทุนค่อนข้างสูง
    และอาศัยวิศวกร ผู้ควบคุมงานที่มีความเชี่ยวชาญ เพื่อให้สินค้าที่ผลิตมีคุณภาพตรงตามมาตรฐาน
    นอกจากนี้
    การสร้างชื่อเสียงให้เป็นที่ยอมรับและการสร้างความสัมพันธ์กับลูกค้าต้องใช้เวลานานพอสมควร
    ประกอบกับกำลังการผลิตเต็มที่ของผู้ผลิตลวดเหล็กแรงดึงสูงทั้งหมดในปัจจุบันยังเกินความต้องการ
    ดังนั้น การเข้ามาของคู่แข่งรายใหม่ในอุตสาหกรรมนี้จึงมีโอกาสน้อยมาก

-   การมีสินค้าทดแทน เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
    แต่จะมีอุปสรรคในด้านความล่าช้าในการทำงานและมีต้นทุนที่สูงกว่า
    เนื่องจากจะต้องนำเหล็กเส้นมาเรียงเป็นตารางก่อนที่จะเทปูน
    ในขณะที่ลวดเหล็กแรงดึงสูงสามารถนำมาวางเป็นแนวทางยาวและเทปูนได้เลย
    ลวดเหล็กแรงดึงสูงจึงเป็นสินค้า ที่มีความต้องการอย่างแพร่หลายอยู่ในปัจจุบัน

-   ตลาดเป็นของผู้ซื้อ เนื่องจากกำลังการผลิตส่วนเกินยังมีอยู่มากกว่าปริมาณความต้องการ
    อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกกว่าเข้ามาแข่งขันอีกด้วย
    กลยุทธ์การแข่งขันด้านราคาจึงถูกนำมาใช้ตามสถานการณ์
    โดยเฉพาะลูกค้าที่มีศักยภาพทางธุรกิจ

ความต้องการลวดเหล็กแรงดึงสูง

ความต้องการลวดเหล็กแรงดึงสูงในปี 2554 คาดว่าจะสูงว่ากับความต้องการในปี 2553 ทั้งนี้
เนื่องจากสภาวะเศรษฐกิจที่เริ่มฟื้นตัวทั่วโลก ประกอบกับโครงการภาครัฐบาล ที่ขยายสาธารณูปโภค
โดยเฉพาะโครงการรถไฟฟ้า และรถไฟรางคู่
มีผลต่อการก่อสร้างทั้งภาครัฐและภาคเอกชนที่จะเริ่มขยายตัวตามโครงการของรัฐในปี 2554

อุตสาหกรรมลวดเชื่อมไฟฟ้า

ในปี 2553 มีผู้ผลิตในอุตสาหกรรมลวดเชื่อมไฟฟ้าอยู่ 5 ราย
โดยมีส่วนแบ่งการตลาดรวมประมาณร้อยละ 70 ส่วนที่เหลือเป็นการนำเข้าจากต่างประเทศร้อยละ
30 ซึ่งส่วนใหญ่นำเข้าจากประเทศจีน ส่วนที่เหลือเป็นการนำเข้าจากประเทศเกาหลีและมาเลเซีย
โดยบริษัทย่อยมีส่วนแบ่งการตลาดประมาณร้อยละ 7 จัดเป็นอันดับที่ 3 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   สินค้าทดแทน ลวดชนิดนี้สามารถใช้ลวดเชื่อมไฟฟ้าแบบก้านธูป (Electrode Wire)
    ซึ่งมีราคาที่ต่ำกว่าแทนได้ แต่ก็มีข้อจำกัดที่ไม่สามารถใช้ได้กับทุกประเภทของอุตสาหกรรม
    เนื่องจากลวดเชื่อมไฟฟ้า CO² หรือที่ เรียกกันว่า MIG WIRE
    สามารถเชื่อมได้อย่างต่อเนื่องไม่ต้องเปลี่ยนลวดบ่อย และได้แนวเชื่อมที่แข็งแรงกว่า
    ทำให้ในปัจจุบันนิยมใช้กันมากในอุตสาหกรรมตั้งแต่ขนาดเล็ก ถึงขนาดใหญ่

-   ราคาและต้นทุน บริษัทย่อยตั้งราคาขายตามราคาตลาด และมีการควบคุมคุณภาพอย่างสม่ำเสมอ
    ตลอดจนให้ความสำคัญในการลดต้นทุนการผลิตอย่างต่อเนื่อง เพื่อให้มีต้นทุนต่อหน่วยต่ำที่สุด

-   อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
    และจากประเทศอินเดีย ซึ่งเสียภาษีเพียงร้อยละ 5 และ 10 ตามลำดับ
    ทำให้มีโอกาสที่สินค้าจากต่างประเทศจะเข้ามาตีตลาดสินค้าในประเทศ มีมากขึ้น
    โดยเฉพาะสินค้าจากประเทศจีน

ความต้องการลวดเชื่อมไฟฟ้า

ในปี 2554 คาดว่าความต้องการลวดเชื่อมไฟฟ้าจะใกล้เคียงปี 2553
เนื่องมาจากอุตสาหกรรมยานยนต์และชิ้นส่วนเริ่มฟื้นตัว

โครงสร้างอุตสาหกรรมของบริษัท เอื้อวิทยา จำกัด (มหาชน)

อุตสาหกรรมเสาโครงเหล็กไฟฟ้าแรงสูง

อุตสาหกรรมเสาโครงเหล็กไฟฟ้าแรงสูงเป็นไปตามโครงการขยายระบบสายส่งไฟฟ้าของการไฟฟ้า
ฝ่ายผลิตและการไฟฟ้าส่วนภูมิภาค ซึ่งยังคงมีความต้องการสูง
เนื่องจากความต้องการใช้ไฟฟ้าของประเทศยังมีการขยายตัวอย่างต่อเนื่อง
ปัจจุบันมีผู้ผลิตเสาโครงเหล็กสายส่งไฟฟ้าขนาดใหญ่ในประเทศจำนวน 5 ราย
โดยบริษัทย่อยมีส่วนแบ่งการตลาดในปี 2553 ยังคงเป็นผู้นำในการผลิตและจำหน่าย

ปัจจัยที่จะส่งผลกระทบถึงการดำเนินธุรกิจ

-   ความผันผวนของราคาวัตถุดิบซึ่งค่อนข้างปรับตัวเพิ่มขึ้นมาก ทำให้ต้นทุนการผลิตสูงขึ้น
    แต่จะส่งผลกระทบต่อผู้ผลิตรายอื่นๆ ด้วยเช่นกัน

-   คู่แข่งรายใหม่ เนื่องจากอุตสาหกรรมโครงสร้างเสาสายส่งไฟฟ้าแรงสูง
    ยังมีความต้องการสูงอยู่ จึงคาดว่าจะมีคู่แข่งรายใหม่ในอนาคตอันใกล้นี้
    ซึ่งจะเป็นผลให้เกิดการแข่งขันเพิ่มขึ้น แต่ในขณะเดียวกัน
    ผู้ผลิตเดิมก็ได้ให้ความสำคัญในการหาตลาดต่างประเทศ
    ดังนั้นจึงคาดว่าผลกระทบของผู้ผลิตรายใหม่ยังไม่รุนแรง

ความต้องการโครงเหล็กสายส่งไฟฟ้าแรงสูง

ความต้องการโครงเหล็กสายส่งไฟฟ้าแรงสูงในประเทศยังคงสูงอยู่ประมาณเฉลี่ยปีละ 30,000 ตัน
และคาดว่าจะอยู่ในระดับใกล้เคียงกันหรือลดลงไปบ้างเพียงเล็กน้อยต่อไปอีก 5 – 10 ปี

อุตสาหกรรมเสาโทรคมนาคม

อุตสาหกรรมเสาโครงเหล็กโทรคมนาคมยังคงมีความต้องการสูงอยู่อีกพอสมควร
ถึงแม้ว่าในประเทศการลงทุนติดตั้งเครือข่ายระบบโทรคมนาคมคาดว่าจะลดลง
เนื่องจากในปัจจุบันได้มีการติดตั้งจำนวนมากแล้ว
หากแต่ในประเทศเพื่อนบ้านกำลังมีการขยายตัวเพื่อรองรับการพัฒนาในด้านนี้อย่างมาก
ดังนั้นจึงคาดว่าในระยะใกล้นี้ตลาดด้านเสาโทรคมนาคม จะยังมีปริมาณที่สูง
แต่การขยายตัวจะลดลงไปบ้าง ในส่วนของบริษัทย่อยจะมีผลิตภัณฑ์สำหรับเสาโครงเหล็กโทรคมนาคม
แบบ Self support

ปัจจัยที่จะส่งผลกระทบถึงการดำเนินการธุรกิจ

ความผันผวนของราคาวัตถุดิบซึ่งในปีที่ผ่านมามีการปรับตัวราคาเพิ่มขึ้นมาก วัตถุดิบที่สำคัญคือเหล็ก
และสังกะสี จะมีความผันผวนสูงตามภาวะตลาดโลก โดยในปี 2553
นี้ราคาสังกะสีมีความผันผวนเพิ่มขึ้นสูงมาก ทำให้มีผลกระทบต่อต้นทุนการผลิตสูง
ซึ่งจะต้องมีการวางแผนการเสนอราคาสำหรับโครงการผูกพันระยะยาวให้รอบคอบ
เพื่อให้สามารถปรับราคาได้ตามต้นทุนวัตถุดิบที่สูงขึ้น

ความต้องการเสาโทรคมนาคม

ความต้องการเสาโทรคมนาคม ในประเทศ คาดว่าจะลดลงน้อยกว่า ในปี 2553
แต่จะมีตลาดจากต่างประเทศเพิ่มขึ้นต่อไป

อุตสาหกรรมเสาโครงเหล็กสถานีไฟฟ้าย่อยและโครงเหล็กทั่วไป

ในการก่อสร้างสถานีไฟฟ้าย่อยจำเป็นจะต้องออกแบบโครงเหล็กสำหรับรองรับอุปกรณ์ไฟฟ้าต่างๆ
เช่น transformers, circuit, breakers, disconnecting switches, lighting
wresters ที่จำเป็นต้องใช้ในสถานีไฟฟ้าย่อย
สำหรับโครงเหล็กทั่วไปบริษัทอาจจะต้องทำการออกแบบหรือใช้แบบงานตามความต้องการของลูกค้า
เพื่อให้ได้คุณสมบัติ ขนาด และรูปแบบให้เหมาะสมกับโครงการก่อสร้าง

ความต้องการโครงเหล็กสถานีไฟฟ้าย่อย

ความต้องการโครงเหล็กสถานีไฟฟ้าย่อยจะขึ้นอยู่กับการขยายระบบส่งของการไฟฟ้าฝ่ายผลิต และ
การไฟฟ้าส่วนภูมิภาค และหากมีโรงงานอุตสาหกรรมขนาดใหญ่เกิดขึ้นและมีความต้องการไฟฟ้าสูง
ก็มี ความจำเป็นที่จะต้องมีสถานีไฟฟ้าย่อยควบคู่กันไปด้วย
ในส่วนของบริษัทย่อยคาดว่ายังเป็นผู้นำในการผลิตและจำหน่าย
และคาดว่าความต้องการในระยะต่อไปอยู่ประมาณ 3,000-5,000 ตัน/ปี

ความต้องการโครงเหล็กทั่วไป

ความต้องการโครงเหล็กทั่วไปจะมีเพิ่มขึ้นในระยะต่อไปอย่างต่อเนื่องตามทิศทางของอุตสาหกรรมเหล็ก
โดยเฉพาะในส่วนของการก่อสร้าง ซึ่งใช้แทนผลิตภัณฑ์คอนกรีตหรืออื่นๆ

การบริการชุบสังกะสี

แนวโน้มของผลิตภัณฑ์เหล็กที่มีข้อกำหนดให้มีการชุบสังกะสีเพื่อป้องกันการผุกร่อนที่มีเพิ่มขึ้น
ตลอดเวลา และคาดว่ายังคงเพิ่มขึ้นต่อไปอีกนานในอนาคต
จากแนวโน้มที่เห็นได้จากประเทศที่พัฒนาแล้ว
เนื่องจากบริษัทย่อยให้บริการชุบสังกะสีแก่ลูกค้ารายย่อยทั่วไปเป็นการเสริมเท่านั้น
ดังนั้นจึงคาดว่าบริษัทย่อย จัดอยู่ในลำดับที่ 6 ของตลาดรวมของบริษัทผู้ให้บริการชุบสังกะสี ณ
ปัจจุบัน

อุปกรณ์สินค้าอุตสาหกรรม

บริษัทย่อยจัดจำหน่ายสินค้าอุตสาหกรรมในกลุ่มประเภทอุปกรณ์ส่งกำลัง เช่น โซ่ เฟือง เกียร์
และมอเตอร์ โดยเน้นสำหรับสินค้ายี่ห้อ RENOLDS และ ARNOLDS ซึ่งเป็นสินค้าที่มีคุณภาพสูง
แต่ในด้านการแข่งขันในตลาดซึ่งจะเป็นการแข่งขันในด้านการส่งมอบงานให้ได้ในระยะเวลาสั้น
จะเป็นตัวแปรที่สำคัญในการแข่งขัน ดังนั้นจึงต้องเตรียมความพร้อมทั้งในด้านวัตถุดิบ
และข้อมูลการผลิตไว้ล่วงหน้า

โครงสร้างอุตสาหกรรมของบริษัท ซีอีเอ็น-ไอเอ็มซี จำกัด

อุตสาหกรรมก่อสร้างเป็นธุรกิจที่นับว่ามีการแข่งขันสูงมาก ทั้งระหว่างผู้รับเหมาด้วยกัน
เนื่องจากในช่วงหลายปีที่ผ่านมาภาวะเศรษฐกิจซบเซา
แต่ในปัจจุบันปริมาณงานก่อสร้างเพิ่งเริ่มเพิ่มปริมาณมากขึ้น
และภาครัฐบาลให้ความสำคัญกับงานก่อสร้างขุดเจาะอุโมงค์ดันท่อลอดระบบรวบรวมและบำบัดน้ำเสีย
และท่อร้อยสายไฟฟ้าใต้ดิน เพื่อลดปัญหาภัยพิบัติที่อาจจะเกิดขึ้น

ในการรับงานก่อสร้างทั้งภาครัฐบาลและเอกชน โดยปกติจะใช้วิธีประกวดราคา
โดยคัดเลือกผู้รับเหมาที่เสนอราคาต่ำสุด และมีคุณสมบัติตามเกณฑ์ที่กำหนด
หากมีผู้รับเหมาเข้าร่วมเสนอราคาหลายราย
เจ้าของงานก็จะมีโอกาสเลือกผู้รับเหมาได้มากในขณะเดียวกันผู้รับเหมาที่มีคุณสมบัติตามที่เจ้าของงานกำหนดก็มีสิทธิที่จะคัดเลือกโครงการเพื่อเข้าร่วมในการประกวดราคาเช่นเดียวกัน
เนื่องจากเป็นตลาดเสรี ผู้ว่าจ้างและผู้รับเหมาย่อยมีสิทธิต่อรองราคากันได้
อย่างไรก็ตามเจ้าของงานจะเป็นผู้กำหนดคุณสมบัติของผู้รับเหมาที่จะเข้าร่วมประกวดราคา
และมีสิทธิจะคัดเลือกผู้รับเหมารายใดก็ได้ตามเกณฑ์ที่กำหนดไว้

จากสภาวะการแข่งขันของธุรกิจรับเหมาก่อสร้างประสบ
หากบริษัทใดสามารถรับงานได้หลายประเภท มีประสบการณ์ และความชำนาญในงานหลายด้าน
ย่อมได้เปรียบกว่าบริษัทอื่นๆ
เพราะหากงานก่อสร้างประเภทใดลดลงก็สามารถรับงานประเภทอื่นทดแทนได้
ทั้งนี้รวมถึงความสามารถในการทำงานให้เสร็จเรียบร้อยภายในกำหนดเวลาด้วย

4.3 การจัดหาผลิตภัณฑ์

4.3.1 กำลังการผลิตและปริมาณการผลิต

บริษัทระยองไวร์ อินดัสตรีส์ จำกัด (มหาชน)

บริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด อำเภอเมือง จังหวัดระยอง
เพียงแห่งเดียว ในปี 2553 มีกำลังการผลิตรวม 36,000 ตันต่อปี

ทั้งนี้ ในปี 2553 บริษัทย่อยใช้กำลังการผลิตจริงเฉลี่ยประมาณร้อยละ 70
ของกำลังการผลิตรวมต่อปี โดยจะดำเนินการผลิตอย่างต่อเนื่องประมาณ 20 ชั่วโมงต่อวัน
แบ่งออกเป็นวันละ 2 กะ และใช้คนงาน 3 ชุดหมุนเวียนสลับกันปฏิบัติงาน ทั้งนี้
บริษัทย่อยจะทำการซ่อมบำรุงเครื่องจักรประจำปีๆ ละ 2 ครั้ง ซึ่งใช้เวลาประมาณ 7 วันต่อครั้ง
โดยวิศวกรของบริษัทย่อยเป็นผู้ดำเนินการและควบคุมการซ่อมบำรุง

บริษัท เอื้อวิทยา จำกัด (มหาชน)

บริษัทย่อยมีโรงงานตั้งอยู่เลขที่ 247 ถนนร่มเกล้า แขวงแสนแสบ เขตมีนบุรี กรุงเทพมหานคร
เพียง แห่งเดียว และมีกำลังการผลิตรวมประมาณ 20,000 ตันต่อปี

ทั้งนี้ในปี 2552 นั้น บริษัทย่อยมีกำลังการผลิตจริงเฉลี่ยประมาณร้อยละ 70 ของกำลังการผลิตรวม

วัตถุดิบและชนิดของวัตถุดิบ

บริษัทระยองไวร์ อินดัสตรีส์ จำกัด (มหาชน)

วัตถุดิบหลักที่ใช้ในการผลิต ประกอบด้วย ลวดเหล็ก ซึ่งสามารถแบ่งออกเป็น 2 ประเภท

(1) ลวดเหล็ก HIGH CARBON WIRE ROD ขนาดเส้นผ่าศูนย์กลาง 8, 9, 11 และ 13
    มิลลิเมตร เป็นวัตถุดิบที่ใช้ในการผลิตลวด PC-WIRE และ PC-STRAND

(2) ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้าและลวดชุบสังกะสี

วัตถุดิบดังกล่าวข้างต้นไม่มีวัสดุอื่นทดแทน
เนื่องจากเทคโนโลยีในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

ในปี 2553 วัตถุดิบที่ใช้ในการผลิตมีการจัดหามาจากต่างประเทศและภายในประเทศ
โดยมีผู้จำหน่ายประมาณ 5 ราย บริษัทย่อยมีนโยบายกระจายความเสี่ยงภายใต้วิกฤต
เพื่อให้เกิดความมั่นใจว่าไม่มีการขาดแคลนวัตถุดิบในการผลิต

บริษัท เอื้อวิทยา จำกัด (มหาชน)

วัตถุดิบหลักที่ใช้ในการผลิตคือ เหล็กและสังกะสี มีรายละเอียดดังนี้

(1) เหล็กฉากขาเท่ากัน ชั้นคุณภาพ SS400 ขนาดตั้งแต่ L40x40x3 ถึง L200x200x15

(2) เหล็กฉากขาเท่ากัน ชั้นคุณภาพ SS540 ขนาดตั้งแต่ L75x75x6 ถึง L250x250x35

(3) สังกะสี ความบริสุทธิ์ 99.99%

ด้วยข้อกำหนดของสินค้าและมาตรฐานสินค้าบริษัทย่อยจึงใช้วัตถุดิบที่ผลิตในประเทศเกือบทั้งหมด

2.  ผลกระทบต่อสิ่งแวดล้อม

บริษัทระยองไวร์ อินดัสตรีส์ จำกัด (มหาชน)

ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

(1) มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

(2) มลพิษทางน้ำ เช่น สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

(3) มลภาวะที่เกิดจากขยะและของเสียอุตสาหกรรม

บริษัทย่อยได้จัดให้มีการวัดผลและตรวจสอบคุณภาพสิ่งแวดล้อม
และผลกระทบจากกระบวนการผลิตอย่างต่อเนื่องเป็นประจำทุกปี
เพื่อลดผลกระทบและเปรียบเทียบผลการปฏิบัติจริงกับอัตราสูงสุดที่กฎหมายกำหนด โดยได้ว่าจ้าง EN
VIRPRO CO., LTD. เพื่อตรวจวัดมลภาวะทางอากาศตามข้อกำหนดของคณะกรรมการสิ่งแวดล้อม
บริษัท ปิโตรเคมีแห่งชาติ จำกัด (มหาชน) เพื่อตรวจสอบคุณภาพน้ำทิ้งของโรงงานทุกๆ เดือน
ตามข้อกำหนดของการนิคมอุตสาหกรรมแห่งประเทศไทย และบริษัท เบตเตอร์เวิลด์กรีน จำกัด
(มหาชน) เพื่อกำจัดสิ่งปฏิกูลเพื่อให้ได้มาตรฐานตามเกณฑ์ของประกาศกระทรวงอุตสาหกรรม

ผลการดำเนินการของบริษัทย่อย เพื่อป้องกันปัญหาผลกระทบด้านสิ่งแวดล้อม มีดังต่อไปนี้

(1) มลภาวะทางอากาศ บริษัทย่อยได้มีการควบคุมโดยมีระบบบำบัดอากาศ ( Scrubber )
    ทุกจุดที่เกิดมลภาวะทางอากาศและทำการตรวจวัดตามที่กระทรวงอุตสาหกรรมกำหนด เมื่อวันที่
    27 ตุลาคม 2553 (Air Emission Quality Monitoring ) วันที่ 27 ตุลาคม 2553
    (Working Area Air Quality Monitoring ) วันที่ 6 พฤษภาคม 2553 (Sound
    Level Monitoring) และวันที่ 6, 7 พฤษภาคม 2553 (Heat Stress Monitoring )
    สรุปได้ ดังนี้

+---------------+-------------------+--------+-------+--------+-------+
|               | พารามิเตอร์         | ระ     | ห     | ค่าม    | ค่า    |
|               |                   | บบบำบัด | น่วยวัด | าตรฐาน | ที่วัดได้ |
+---------------+-------------------+--------+-------+--------+-------+
| 1. Air        | 1) Hydrogen       | Sc     | mg /  | ไม่เกิน  | <     |
| Emission      | Chloride (HCI)    | rubber | m ³   | 200    | 0.001 |
| Quality       |                   |        |       |        |       |
|               |                   |        |       |        |       |
| Monitoring    |                   |        |       |        |       |
+---------------+-------------------+--------+-------+--------+-------+
|               | 2) Total          | Sc     | mg /  | ไม่เกิน  | 0.5   |
|               | Suspended         | rubber | m ³   | 400    |       |
|               | Particulate (TSP) |        |       |        |       |
+---------------+-------------------+--------+-------+--------+-------+
|               | 3) Oxides of      | Sc     | mg /  | -      | 4.8   |
|               | Nitrogen (NO_(x)  | rubber | m ³   |        |       |
|               | as NO₂)           |        |       |        |       |
+---------------+-------------------+--------+-------+--------+-------+
|               | 4) Sulfuric Acid  | Sc     | ppm   | ไม่เกิน  | 0.8   |
|               | (H₂ SO₄)          | rubber |       | 25     |       |
+---------------+-------------------+--------+-------+--------+-------+
|               | 5) Sulfur Dioxide | -      | ppm   | ไม่เกิน  | <1.3  |
|               | (SO2)             |        |       | 500    |       |
+---------------+-------------------+--------+-------+--------+-------+
|               | 6) Carbon         | -      | ppm   | ไม่เกิน  | <1.0  |
|               | monoxide (CO)     |        |       | 870    |       |
+---------------+-------------------+--------+-------+--------+-------+
| 2. Working    | 1) Hydrogen       | Sc     | mg /  | ไม่เกิน  | 0.145 |
| Area Air      | Chloride          | rubber | m ³   | 1      |       |
|               |                   |        |       |        |       |
| Quality       |                   |        |       |        |       |
| Monitoring    |                   |        |       |        |       |
+---------------+-------------------+--------+-------+--------+-------+
|               | 2) Benzene        | -      | mg /  | -      | 0.205 |
|               |                   |        | m ³   |        |       |
+---------------+-------------------+--------+-------+--------+-------+
|               | 3) Sulfuric Acid  | Sc     | mg /  | ไม่เกิน  | 0.541 |
|               |                   | rubber | m ³   | 1      |       |
+---------------+-------------------+--------+-------+--------+-------+
|               | 4) Lead           |        | mg /  | ไม่เกิน  | 0.002 |
|               |                   |        | m ³   | 0.2    |       |
+---------------+-------------------+--------+-------+--------+-------+
| 3. Sound      | 12 hrs. (Working  | -      | dB(A) | ไม่เกิน  | 80.4  |
| Level         | hours)            |        |       | 87     | –     |
| Monitoring    |                   |        |       |        | 92.9  |
|               |                   |        |       |        |       |
| (12 ชม.       |                   |        |       |        |       |
| การทำงาน)     |                   |        |       |        |       |
+---------------+-------------------+--------+-------+--------+-------+
| 4. Heat       |                   | -      | อ     | ไม่เกิน  | 29.9  |
| Stress        |                   |        | งศาเซ | 32     |       |
| Monitoring    |                   |        | ลเซียส |        |       |
+---------------+-------------------+--------+-------+--------+-------+

(2) น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตรฐานที่กระทรวงอุตสาหกรรมกำหนด
    ก่อนที่จะปล่อยสู่แหล่งสาธารณะ เมื่อวันที่ 18 พฤศจิกายน 2553 สรุปได้ดังนี้

  ---------------------- ---------------------------------------- --------------------- --------------
  พารามิเตอร์              ระบบบำบัดน้ำเสีย                            ค่ามาตรฐานจากการนิคมฯ   ค่าที่วัดได้

  1. pH                  ผ่านระบบบำบัดทางเคมีของหนวยงานเคมีและน้ำเสีย   5.5 – 9.0             3.90

  2. Total Suspened                                               ไม่เกิน 50 mg / l       1
  Solids                                                                                

  3. Total Dissolved                                              5,000 mg / l          1,205
  Solids                                                                                

  4. Oil & Grease                                                 ไม่เกิน 5 mg / l        < 0.5

  5. Chemical Oxygen                                              ไม่เกิน 120 mg / l      36
  Demand                                                                                

  6. Biology Oxygen                                               ไม่เกิน 20 mg / l       2.4
  Demand                                                                                

  7. Dissolved Oxygen                                             -                     7.5
  ---------------------- ---------------------------------------- --------------------- --------------

(3) มลภาวะที่เกิดจากขยะและของเสียอุตสาหกรรม ของเสียอุตสาหกรรมต่างๆ ที่เกิดขึ้นโรงงาน
    จะถูกนำมาคัดแยก
    และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

+--------------------+-----------------+--------------+---------------+
| กากของเสีย          | วิธีการกำจัด       | บริษัทที่กำจัด    | หมายเหตุ       |
+--------------------+-----------------+--------------+---------------+
| 1.                 | นำคัดแยกและเผา   | เ            |               |
| ขยะมูลฝอยจากสำนักงาน |                 | ทศบาลมาบตาพุด |               |
+--------------------+-----------------+--------------+---------------+
| 2.                 | นำกลับไปหลอมใหม่  | คุณมณี จันทรังษี  |               |
| เศษลวดและเศษโลหะ   |                 |              |               |
+--------------------+-----------------+--------------+---------------+
| 3.                 | ป               | บมจ.         | อ้างอิงตา       |
| ตะ                 | รับเสถียรและฝังกลบ | เบ           | มใบอนุญาตกรมโร |
| กอนจากการบำบัดน้ำเสีย |                 | ตเตอร์เวิลด์กรีน | งงานอุตสาหกรรม |
+--------------------+-----------------+--------------+---------------+
| 4. ขยะอุตสาหกรรมอื่น  |                 |              |               |
| ๆ                  |                 |              |               |
|                    |                 |              |               |
| (ฟอสเฟต , ผงสบู่ ,   |                 |              |               |
| หลอดไฟ,            |                 |              |               |
|                    |                 |              |               |
| เศษผ้าเปื้อนน้ำมัน ,    |                 |              |               |
|                    |                 |              |               |
| กากตะกอนน้ำเสีย)     |                 |              |               |
+--------------------+-----------------+--------------+---------------+
| 5. กรด HCL         | นำกล            | หจก. เอส.เค. |               |
| เสื่อมสภาพ           | ับไปใช้ประโยชน์ใหม่ | อินเตอร์เคมิคอล |               |
+--------------------+-----------------+--------------+---------------+
| 6. กรวดปนตะกั่ว      | นำกล            | บจ. ไซมีส     |               |
|                    | ับไปใช้ประโยชน์ใหม่ | สเมลติ้ง       |               |
+--------------------+-----------------+--------------+---------------+

บริษัท เอื้อวิทยา จำกัด (มหาชน)

ผลกระทบต่อสิ่งแวดล้อมจากกระบวนการผลิตของโรงงาน เป็นเช่นเดียวกันกับโรงงานอื่นๆ
ที่มีลักษณะการดำเนินการผลิตเช่นเดียวกับบริษัทย่อย
ซึ่งบริษัทย่อยได้จัดให้มีการป้องกันผลกระทบด้านสิ่งแวดล้อมในด้านมลภาวะทางอากาศ น้ำ และ
จากขยะและของเสียอุตสาหกรรม และมีผลการตรวจวัดมลภาวะอากาศดังนี้

  --------------- ----------- -------------- -------------- --------------
  Monitories      Parameter   ระบบบำบัด       ค่ามาตรฐาน      ค่าที่วัดได้

  1. Air Emission HCI         Scrubber       <200 mg / m3   0.03 mg / m3

  2. Working Area HCI                        <7 mg / m3     0.01

  3. Sound level                             <90 db(A)      <57.9db(A)
  --------------- ----------- -------------- -------------- --------------

ในส่วนของระบบน้ำเสียจากการผลิตมีผลการวัดดังนี้

  --------------------------------- ------------------ -------------------
  Parameter                         ค่ามาตรฐาน          ค่าที่วัดได้

  1. PH                             5.5 – 9.0          7.5

  2. Total Suspended Solids (TSS)   < 50 mg / l        2.5

  3. Total Dissolved Solid (TDS)    < 3,000 mg / l     552

  4. Chemical Oxygen Demand (COD)   < 120 mg / l       11.2

  5. Zinc                           < 5 mg / l         0.03
  --------------------------------- ------------------ -------------------

หมายเหตุ

1.  วันที่เก็บตัวอย่าง คือวันที่ 1 ธันวาคม 2553

2.  ไม่มีการระบายน้ำเสียสู่ภายนอกโรงงาน

ในส่วนของขยะและของเสียอุตสาหกรรมต่างๆ ที่เกิดขึ้นในโรงงาน มีวิธีการกำจัดดังนี้

+-------------------------+--------------------+----------------------+
| กากของเสีย               | วิธีการกำจัด          | บริษัทที่กำจัด            |
+-------------------------+--------------------+----------------------+
| 1. ขยะมูลฝอย             | นำไปคัดแยก ฝังกลบ    | สำนักงานเขตมีนบุรี       |
+-------------------------+--------------------+----------------------+
| 2. เศษลวดและโลหะ        | นำกลับไปหลอมใหม่     | บจก.เหล็กสยามยมาโต๊ะ   |
|                         |                    |                      |
|                         |                    | บจก.ไพศาล รีไซเคิล     |
|                         |                    |                      |
|                         |                    | บจก.โบตั๋น รีไซเคิล      |
+-------------------------+--------------------+----------------------+
| 3. ตะกอนจากการบำบัดน้ำเสีย | ฝังกลบ              | บมจ.เบตเตอร์ เวิลด์กรีน  |
+-------------------------+--------------------+----------------------+
| 4. สังกะสีฝุ่นและเม็ด        | Reuse              | บจก.อุทิศ เอ็นเตอร์ไพร์ส  |
|                         |                    |                      |
|                         |                    | หจก.สามพรานฟาวน์ดีร์    |
|                         |                    |                      |
|                         |                    | บจ                   |
|                         |                    | ก.ช.ไทยรุ่งเรืองโลหะภัณฑ์ |
+-------------------------+--------------------+----------------------+
| 5. น้ำมันไฮโดรลิคเก่า       | Reuse              | บจก.แซนด์ซอร์          |
+-------------------------+--------------------+----------------------+

4.4 งานที่ยังไม่ส่งมอบ

   บริษัท ระยองไวร์ อินดัสตรีส์ จำกัด (มหาชน)

  - ไม่มี -

   บริษัท เอื้อวิทยา จำกัด (มหาชน)

งานโครงการที่อยู่ระหว่างดำเนินการและคาดว่าจะส่งมอบงานทั้งหมดในปี 2554 มีดังนี้

+----------------------------+---------+---------+-------------------+
| ชื่อโครงการ                  | ป       | มูลค     | หมายเหตุ           |
|                            | ริมาณงาน | ่างานที่ยัง |                   |
|                            |         |         |                   |
|                            | (ตัน)    | ไม่ส่งมอบ |                   |
|                            |         |         |                   |
|                            |         | (       |                   |
|                            |         | ล้านบาท) |                   |
+----------------------------+---------+---------+-------------------+
| เสาโครงเหล็กไฟฟ้าแรงสูง       | 5,780   | 253     |                   |
+----------------------------+---------+---------+-------------------+
| เสาโทรคมนาคม               | 170     | 10.0    |                   |
+----------------------------+---------+---------+-------------------+
| งาน Substation             | 1,080   | 47      |                   |
+----------------------------+---------+---------+-------------------+
| งานโครงเหล็กทั่วไป            | 50      | 2.0     |                   |
+----------------------------+---------+---------+-------------------+

   บริษัท เอ็นเนซอล จำกัด

งานโครงการที่อยู่ระหว่างดำเนินการและคาดว่าจะเริ่มดำเนินการในปี 2544 คือ
โครงการผลิตเพื่อจำหน่ายกระแสไฟฟ้าและลมร้อนให้แก่ บริษัท ไทย-เยอรมัน เซรามิค อินดัสทรีส์
จำกัด (มหาชน)